กลางคืน
โลกอันมืดสลัวที่ซ่อนสิงสาราสัตว์ ที่อยู่บนโลกของเราเอาไว้เกินครึ่ง
จนถึงตอนนี้ กล้องก็ทำได้แค่นำเสนอ เรื่องราวบางส่วนของพวกมันเท่านั้น
แต่ด้วยเทคโนโลยีรุ่นใหม่
เราสามารถมองเห็นกลางคืนได้ชัดเจน เหมือนกับตอนกลางวัน
ด้วยกล้องที่มีความไวต่อแสง มากกว่าสายตามนุษย์หนึ่งร้อยเท่า...
เราจึงจับภาพความสวยงาม ของยามค่ำคืนได้...
ในแบบที่มีสีสัน
ทิวทัศน์ที่แปลกตา
สิ่งมีชีวิตแปลกๆ ที่มีชีวิตชีวาเมื่ออยู่ในความมืด
พฤติกรรมที่ไม่เคยเห็นมาก่อน
ตอนนี้เราสามารถติดตามชีวิต ของสัตว์ต่างๆ
ในดินแดนอันเวิ้งว้างแท้จริง แห่งสุดท้ายบนโลก
กลางคืน
พระอาทิตย์ตกเหนือชายฝั่งโครงกระดูก ในนามิเบีย
(บรรยายโดยทอม ฮิดเดิลสตัน)
ที่ซึ่งทะเลทรายแอฟริกัน มาบรรจบกับมหาสมุทรแอตแลนติก
ดูเหมือนจะไม่มีสิ่งมีชีวิตอยู่เลย
แต่ว่าในสองสามเดือนต่อปี
ชายหาดที่นี่ถูกยึดครอง โดยผู้มาเยือนจากมหาสมุทร
แมวน้ำเคปเฟอร์ซีล
แมวน้ำกว่าครึ่งล้านตัวขึ้นฝั่ง เพื่อผสมพันธุ์ในฤดูใบไม้ผลิ
ชายฝั่งเหมือนจะเป็นที่ที่เหมาะสม ที่จะเลี้ยงดูลูกแมวน้ำ
ด้วยอายุเพียงไม่กี่สัปดาห์
เจ้าหนูตัวนี้ยังคงต้องพึ่งพา แม่ของมันอย่างเต็มที่
ในช่วงสี่เดือนแรก
มันจะกินแค่นมของแม่ที่มีแคลอรีสูง
แต่การให้นมลูกแมวน้ำที่หิวโหย เป็นงานที่เหน็ดเหนื่อย
ดังนั้นแม่ต้องหมั่นกลับไปในทะเล เพื่อกินอาหาร
ปกติมันจะไปหลายวันติดต่อกัน
และทิ้งลูกของตัวเองไว้...
ให้อยู่เพียงลำพัง
พลบค่ำเป็นช่วงเวลาที่อันตราย
สุนัขจิ้งจอกหลังดำสองตัว
เมื่อไม่มีแม่คอยปกป้อง...
พวกลูกแมวน้ำต้องปกป้องตัวเอง
ฟันที่แหลมคม คือเครื่องป้องกันเดียวของพวกมัน
ลูกแมวน้ำมักจะต่อสู้จนจิ้งจอกหนีไป ในเวลากลางวัน
แต่พอแสงสว่างเริ่มจางลง เหตุการณ์ก็กลับตาลปัตร
ตอนกลางคืน สุนัขจิ้งจอก จะมีความสามารถในการจู่โจมฉับพลัน
เป็นค่ำคืนที่อันตรายและยาวนาน สำหรับลูกแมวน้ำ
เราไม่เคยเห็นเหตุการณ์ดราม่านี้
ที่เกิดขึ้นบนชายฝั่งแห่งนี้มาก่อน ในตอนกลางคืน
แต่ตอนนี้เทคโนโลยีใหม่...
ช่วยให้เราเผยความลึกลับของมัน...
อย่างที่ไม่เคยมีมาก่อน
สองสามชั่วโมงแรกหลังฟ้ามืด พวกแมวน้ำจะส่งเสียงดัง
ในเสียงเกรียวกราวนั้น มีลูกแมวน้ำตัวหนึ่งร้องหาแม่ของมัน
แต่แมวน้ำโตเต็มวัยแถวนั้น ไม่ให้การช่วยเหลือมันเลย
แมวน้ำเคปเฟอร์ซีลสนใจ แต่ลูกของตัวเอง
มันต้องดูแลตัวเอง
แต่โชคดีที่ชายหาดเต็มไปด้วย ลูกแมวน้ำที่แม่ของมันออกไปหาปลา
พวกมันอยู่ด้วยกันท่ามกลางแสงจันทร์ ในอนุบาลลูกแมวน้ำ
นี่คือโอกาสที่ดีที่สุด ที่เด็กๆ จะได้อยู่กันแบบปลอดภัย
และพวกมันมีเหตุผล ที่จะต้องระมัดระวังในตอนกลางคืน
เรืออับปาง ถูกกลืนไปกับทรายบนชายฝั่ง
กลายเป็นที่สิงสถิตของฝูงจิ้งจอก ที่แข็งแกร่งที่สุดบนชายฝั่งแห่งนี้
มากกว่า 95% ของอาหาร ของพวกสุนัขจิ้งจอก
ประกอบด้วยลูกแมวน้ำเพียงอย่างเดียว
เสียงหอนที่โหยหวน เป็นสัญญาณเพื่อเริ่มการล่า
ในการถ่ายครั้งแรก
กล้องได้ติดตามสุนัขจิ้งจอก ในการจู่โจมตอนกลางคืน
แมวน้ำที่โตเต็มวัย ตัวใหญ่เกินกว่าที่มันจะรับมือไหว
พวกมันจึงแอบเข้าไปในใจกลางฝูงแมวน้ำ เพื่อค้นหาลูกแมวน้ำ
เมื่อมองด้วยตาของเรา...
ลูกแมวน้ำซ่อนตัวอยู่ในความมืด
แต่สุนัขจิ้งจอกสามารถมองเห็น ได้ยอดเยี่ยมในเวลากลางคืน
ทำให้พวกมันหาลูกแมวน้ำที่อ่อนแอได้
ลูกแมวน้ำที่กำลังนอนหลับ
เพราะมีแมวน้ำโตเต็มวัยอยู่ใกล้ ๆ
ครั้งนี้สุนัขจิ้งจอกจึงถอย
แต่ลูกแมวน้ำตัวหนึ่งเดินออกมา จากสถานอนุบาลที่ปลอดภัย
และมันก็ถูกเห็นจนได้
โอกาสรอดเดียวของมันคือ หนีลงทะเลไป
ที่ซึ่งสุนัขจิ้งจอกตามไปไม่ได้
โชคดีที่หนีได้
ไกลออกไปจากคลื่นทะเล...
เสียงแปลกๆ ดังมาจากทะเลทราย
เมื่อมีที่กำบังจากความร้อนของ ดวงอาทิตย์ตลอดทั้งวัน
ผู้อาศัยตัวน้อยในทะเลทรายจะโผล่ออก จากโพรงในตอนกลางคืนที่เย็นกว่า
ตุ๊กแกตัวผู้กำลังส่งเสียงร้อง หาความรัก
แต่มันยากที่จะหาคู่ในความมืด
ดังนั้นมันจึงร้อง
ตุ๊กแกตัวเมียตัวนี้ชอบสิ่งที่ได้ยิน
แต่การทำตามหัวใจของมัน...
มันต้องเสี่ยงชีวิต
แมงมุมสีขาวตัวเมีย
นักล่าตุ๊กแก...
ด้วยพิษกัดที่ร้ายแรง
ในความมืดมิดมันตรวจจับเหยื่อ ผ่านการสั่นสะเทือนเล็กๆ ในทราย
มันเร็วเกินไปสำหรับแมงมุม จึงถอยกลับไปยังที่ซ่อนใต้ทราย
สำหรับตุ๊กแกที่กำลังร้อง การตามหารักเป็นงานที่เสี่ยง
แต่ก็คุ้มค่า
ตอนกลางคืน ชายฝั่งทะเลทรายแห่งนี้ ยังซ่อนความประหลาดใจอื่นๆ เอาไว้
ทรายไม่ได้ดูดกลืนแค่เรือเท่านั้น...
แต่ยังกลืนเมืองทั้งหมดไว้ด้วย
ตึกร้างที่เคยเป็น ที่พักคนงานเหมืองแห่งหนึ่ง...
มีสัตว์กลางคืนแวะเวียนเข้ามามากมาย
ไฮยีน่าสีน้ำตาล หรือที่รู้จักในนามหมาป่าทะเลทราย
นี่คือครั้งแรกที่เราได้เห็น
ชีวิตของสัตว์เหล่านี้ในเวลากลางคืน
ซากปรักหักพังของคาสิโนร้าง เป็นที่พักพิงสำหรับครอบครัวเล็ก ๆ
แม่ตัวหนึ่ง...
และลูกไฮยีน่าตัวเมียอีกสองตัว
เด็กๆ ยังไม่ได้กินอะไรมาทั้งวัน
พวกมันหิวโหย
และฉุนเฉียว
การต่อสู้ที่แปลกประหลาดนี้ เป็นที่รู้จักกันในชื่อตะกร้อมวยปล้ำ
เป็นวิธีที่ลูกไฮยีน่าทดสอบ ความแข็งแกร่งของกันและกัน
ระหว่างที่พวกมันสู้กัน หน้าที่ของแม่มันคือหาอาหาร
ไฮยีน่าสีน้ำตาลเป็นสัตว์กินซากสัตว์
แต่บนชายฝั่งที่ทอดยาวนี้ พวกมันเรียนรู้ที่จะล่าสัตว์ด้วย...
ลูกแมวน้ำ
นี่เป็นครั้งแรก
ที่เราได้รู้ว่าความมืดมีประโยชน์ ในการล่าเหยื่อของไฮยีน่ายังไง
ถ้าไม่มีกล้อง...
แทบจะเป็นไปไม่ได้เลยทีจะเห็นไฮยีน่า
ซ่อนอยู่ในเงามืดเงา...
มันไม่ไล่จับแมวน้ำ...
มันรอจนแมวน้ำเข้ามาหามัน
แค่เอื้อม
แต่สถานการณ์ได้เปลี่ยนไป เข้าข้างไฮยีน่า
ไม่กี่ชั่วโมงหลังเที่ยงคืน
หมอกเคลื่อนตัวออกจากมหาสมุทร เข้ามาบดบังดวงจันทร์
ตอนนี้แมวน้ำมองเห็น ตำแหน่งไฮยีน่ายากกว่าที่เคย
มันเปลี่ยนตำแหน่งมาอยู่กลางหิน...
และรอ
ในที่สุด ก็เจอเป้าหมายที่น่าจับ
ขากรรไกรอันทรงพลังของมัน ทำหน้าที่เสร็จสิ้น
อีกไม่นาน การฆ่าจะดึงดูดความสนใจ ที่ไม่ต้องการ
จิ้งจอกที่ยังคงโหยหาอาหาร เข้าล้อมไฮยีน่า 20 ต่อหนึ่ง
แต่จิ้งจอกทั้งฝูงก็สู้นักล่าราตรี ที่แข็งแกร่งตัวนี้ไม่ได้
การล่าได้จบลงสำหรับคืนนี้
ในแสงแรกของรุ่งอรุณ...
ฝูงจิ้งจอกก็กลับไปที่ซากเรืออับปาง
ฝูงแมวน้ำเริ่มเคลื่อนไหว
การรวมตัวกันเป็นกลุ่มทำให้ส่วนใหญ่ รอดชีวิตจากตอนกลางคืนมาได้
ลูกแมวน้ำได้ยินเสียงที่คุ้นเคย
แม่แมวน้ำกลับมาแล้ว
ในที่สุดมันก็ได้ดื่มนม
อีกไม่กี่เดือนลูกแมวน้ำ ก็จะโตพอที่จะออกจากชายหาดเหล่านี้
และเริ่มบทต่อไปของชีวิตพวกมันในทะเล
และชายฝั่งโครงกระดูกแห่งนามิเบีย จะสงบสุขอีกครั้ง
ความท้าทายที่น่ากลัวที่สุด ที่ทีม Earth at Night ต้องเผชิญ
คือการถ่ายไฮยีน่าสีน้ำตาลที่ว่องไว
ซึ่งหมายถึงการเข้าไปในเมืองร้าง
เราเป็นคนกลุ่มเดียว ในละแวกหลายไมล์นี้
(คาริน่า โทมัส ผู้ช่วยโปรดิวเซอร์)
และมันน่าขนลุกนิดๆ ในตอนกลางคืน
และความกลัวก็เพิ่มขึ้น
เมื่อพวกเขาประจันหน้า กับไฮยีน่าตัวใหญ่
ใกล้มาก
ไม่มีใครรู้ว่า นักล่าพวกนี้จะทำอะไรในเวลากลางคืน
แม้แต่นักวิทยาศาสตร์ไฮยีน่า ดร.อิงกริด วีเซิล
ฉันทำงานมาหลายปีแล้ว สังเกตพวกมันในระหว่างวัน
(อิงกริด วีเซล โครงการวิจัยไฮยีน่าสีน้ำตาล)
แต่พฤติกรรมในตอนกลางคืน อาจจะแตกต่างกัน
ฉันตื่นเต้นมากที่ได้เห็นภาพนี้
โดรนที่มองเห็นในเวลากลางคืน ทำให้ลูกเรือสามารถสำรวจอาคารร้าง
และหาตำแหน่งที่ดีที่สุด ในการตั้งกล้องได้
พวกเขาค้นพบถ้ำในเมืองคาสิโนเก่า
มันมหัศจรรย์
ยี่สิบปีที่ฉันอยู่ที่นี่ และศึกษาไฮยีน่า
นี่เป็นครั้งแรกที่ฉันทำงานกับ บริษัทหนังที่ถ่ายทำในเวลากลางคืนได้
ระหว่างการซุ่มดูเป็นเวลาหลายสัปดาห์
ทีมงานมักจะประหลาดใจกับพฤติกรรม ออกหากินเวลากลางคืนของไฮยีน่า
บางอย่างที่แม้แต่อิงกริด ก็ยังไม่เคยเห็นมาก่อน
ว้าว นี่คือภาพบันทึกที่น่าทึ่ง สำหรับคืนนี้
ไม่อยากจะเชื่อเลย
แต่สิ่งที่อิงกริดสนใจมากที่สุด
คือการที่เพื่อนบ้านไฮยีน่า อย่างจิ้งจอกก็เข้ามาเล่นด้วย
จิ้งจอกพวกนี้ก่อกวนไฮยีน่าตัวนี้ มากจริงๆ
ฉันคิดว่ามันเป็นแบบนี้มากกว่า ในตอนกลางคืน
จิ้งจอกตัวหนึ่งกล้ามากพอ
ที่จะพยายามย่องเข้าไปจู่โจม ถ้ำของไฮยีน่า
ไม่ใช่ความคิดที่ดี
ดีใจมากที่ได้เห็นสิ่งที่พวกมันทำ ตอนกลางคืน มันพิเศษมาก
ทำงานร่วมกับ นักวิทยาศาสตร์และเทคโนโลยีล่าสุด
ทีมงานสามารถจับภาพ ช่วงเวลาที่ไม่เคยเห็นมาก่อน
ในชีวิตของสัตว์กลางคืน ที่แสนลึกลับพวกนี้
คำบรรยายโดย เอกภพ ผาวงษ์